- La Glory Days està morta. - No soc un assassí.
- Mireu l'home. - L'està seguint.
L'home del barret és en Neil Bishop.
No tinc res a veure amb aquest cas.
El puto Sam Scales? Què has fet ara?
Tothom se'n queda una mica.
L'hem de treure d'allà. No ho podrà aguantar!
En Julian és a l'hospital. L'ha atacat un pres.
Qui l'hagi apunyalat deu voler que es declari un judici nul.
El tio que ha apunyalat en Julian es diu Lalo Vasquez.
La presentació de proves del cas Lalo Vasquez.
En James De Marco. Et té sotmesa, veritat?
Ha vingut un tal agent James De Marco.
Si l'agent ha vingut, escoltem què té a dir.
Bona tarda, agent De Marco. Al Sr. Bishop, el coneix?
Vam coincidir fa uns deu anys en un doble homicidi a la Vall.
- Li sona de res el nom Peter Sterghos? - No.
En Bishop i en De Marco han entrat a casa l'Sterghos,
un possible testimoni.
Se'n pot anar. Gràcies pel seu temps.
Digues que en Julian està conscient.
En Julian està conscient.
M'acaben de dir que el meu client està conscient.
Posposi la decisió sobre la nul·litat.
Has de fer el que calgui perquè el declarin innocent.
Tinc un permís firmat pel Sr. La Cosse
per continuar en la seva absència.
Treu les gravacions que en Cisco va aconseguir de casa l'Sterghos.
Tinc una idea millor de com utilitzar-les.
No ho ensenyis. Ni al judici ni a ningú.
Demano la presència de Neil Bishop.
L'HAMBURGUESA DOBLE ORIGINAL
Que no vingui al partit?
DEU ANYS ABANS
Perquè hi seràs tu?
Són les semifinals, Linda.
L'he acompanyat cada setmana, fes sol o plogués, és igual.
No.
No, Linda.
No, escolta'm bé.
No em pots excloure del partit de l'Evan perquè estiguis enfadada amb mi.
Linda?
Hola?
Merda.
Hòstia ja!
Inspector Bishop?
Agent James De Marco, Control de Drogues.
- T'importa? - Tinc més opcions?
Vaja.
De què es tracta?
Del doble homicidi que us han assignat a Lake Balboa.
A l'avinguda Montgomery?
El mateix.
Hi han anat companys meus.
Hi van passar i se'n van anar. No n'he sabut res més.
Ara vindreu de Control de Drogues a prendre'ns el cas?
No exactament.
Com ho porteu el teu company i tu?
Quant a pistes?
Sincerament, fatal.
Ho van fer professionals, és a dir, un càrtel.
Segurament ja han travessat la frontera.
No t'han dit que és de mala educació menjar del plat d'un altre?
Saps què?
No he pogut evitar escoltar la conversa.
Tens problemes amb la dona?
I a tu què collons t'importa?
Tens raó.
Per experiència pròpia, al final aquestes coses es tornen complicades.
I cares.
Potser t'hi puc ajudar.
No necessito la teva ajuda. Gràcies igualment.
Neil.
Crec que no captes el que vull dir.
Val més que m'escoltis bé.
Sr. Haller, el següent testimoni.
Demano la presència de Neil Bishop.
¿Afirma solemnement que el seu testimoni
davant d'aquest tribunal és la veritat i res més que la veritat?
Ho afirmo.
Lletrat, endavant.
Gràcies, senyoria.
Sr. Bishop, pot dir al jurat a què es dedica?
Soc investigador per a la Fiscalia del comtat de Los Angeles.
Com ha arribat aquí?
Vaig treballar divuit a la policia, tretze com a inspector d'homicidis.
Quan allò va acabar,
vaig entrar a la Fiscalia.
I aquest cas? Com és que l'hi han assignat?
Doncs...
normalment se'ns assignen aleatòriament,
però en aquesta ocasió ho vaig demanar jo.
Per què?
Tenia poca feina
i m'havien dit que amb el fiscal, William Forsythe, es treballava bé.
O així ho vaig justificar.
Vol dir que tenia un altre motiu per demanar el cas?
Sí.
Quin era?
Volia ser al cas per controlar-lo des de dins.
Per què?
M'havien dit que ho fes.
Un supervisor?
No, no va ser cap supervisor.
Almenys no exactament.
Qui va ser, doncs?
Un agent de Control de Drogues, James De Marco.
Ens podem acostar?
Em pot concedir quinze minuts per parlar amb el meu investigador?
Això no passarà, Sr. Forsythe. És un testimoni. Res més?
- M'acaben de deixar caure una bomba. És... - Però qui?
El Sr. Haller o el seu investigador?
Tornin a lloc, senyors. Continuï amb el testimoni.
Gràcies, senyoria.
Senyor Haller?
Disculpi, senyoria. Només consultava els apunts.
CISCO EN DE MARCO TÉ UN TALP A LA SALA.
MICKEY EN DE MARCO TÉ UN TALP A LA SALA.
ENTESOS.
Et tinc.
Sr. Bishop, acaba de dir que l'agent De Marco volia que controlés el cas.
- És correcte? - Sí.
Li va dir per què?
Només em va dir que Gloria Dayton havia sigut informant seva
i que volia saber tot el possible sobre el seu assassinat.
Sr. Bishop, retrocedim un moment.
Coneix les gravacions de l'hotel Roosevelt que vam mirar fa uns dies?
Sí, les conec.
El vídeo gravat la nit abans que matessin Gloria Dayton.
Sí.
El director de l'hotel va testificar que creia que, al vídeo,
l'home del barret estava perseguint Gloria Dayton.
Què en pensa?
Objecció. Ultrapassa els coneixements del testimoni.
Senyoria, ha treballat tretze anys com a inspector d'homicidis a la policia.
Crec que està qualificat per analitzar el vídeo.
Denegada.
Li ho torno a preguntar.
Creu que al vídeo es veu com algú segueix Gloria Dayton?
Sí, així és.
Per què?
Perquè era jo qui la seguia.
Ordre! Ara mateix.
IZZY VINE CORRENTS.
Vol dir que és l'home del vídeo?
L'home amb el barret?
- Sí. - I per què seguia Gloria Dayton?
Perquè m'ho havia demanat l'agent De Marco.
El mateix que li va dir que controlés el cas?
Sí.
Em va demanar que la busqués i que esbrinés on vivia.
Li va dir per què volia que ho fes?
Objecció. D'oïda.
Només intento aclarir per què el Sr. Bishop va accedir a seguir-la.
Denegada. Pot respondre.
Només em va dir que havia sigut informant seva fins que havia desaparegut.
Em va dir que havia de parlar amb ella.
I com la va trobar?
De Marco me'n va donar una foto. Sabia que havia sigut dona de companyia.
Vaig buscar a internet i la vaig trobar a la web de Julian La Cosse.
Operava amb un altre nom, Giselle Dallinger.
I què va fer?
Vaig reservar una cita amb ella.
Primer, vaig anar a l'hotel Roosevelt.
M'hi vaig registrar amb un nom fals.
Mentre entrava a l'habitació, vaig veure davant un grum amb un carret de maletes.
Li va semblar que els clients se n'anaven?
Sí.
Quan van sortir, vaig evitar que es tanqués la porta
i, quan van marxar, vaig entrar a l'habitació.
Per què hi va entrar?
Abans d'homicidis, vaig treballar dos anys a antivici.
Sé com les prostitutes eviten que les agafin.
Suposava que Giselle Dallinger faria que algú em truqués a l'hotel.
Així podria confirmar que no era policia.
Vaig fer la reserva per a l'habitació de davant a nom d'aquell client.
No l'acabo d'entendre.
Si només era un agent federal que buscava la seva informant,
per què es va complicar amagant-se?
Perquè sé que tot es pot rastrejar.
I no volia que m'esquitxés res de tot allò.
Només em volia cobrir les espatlles.
D'acord. I què va passar després?
Vaig reservar en línia per a aquella nit.
Al cap de pocs minuts, em van trucar.
Com m'imaginava.
Sí?
Sí, soc en Daniel Price.
Exacte. Habitació 837.
Després, me'n vaig anar.
Hi vaig tornar cap a les nou.
Què va fer quan hi va tornar?
La vaig esperar al vestíbul.
Duia barret perquè les càmeres no li gravessin la cara?
Sí.
Senyor Bishop, sospitava que aquella nit li passaria res dolent a Gloria Dayton?
És per això que va amagar la cara i que va intentar no deixar rastre?
No, no sospitava res en particular.
Suposo que simplement m'inquietava.
Només volia prendre precaucions.
D'acord. Així que es va esperar allà.
La senyoreta Dayton va ser puntual?
Sí.
Ha d'entendre que no l'havia vista mai.
Només em podia basar en la foto.
Però no hi havia dubte, era la mateixa dona.
Va pujar per l'ascensor a l'habitació 837, però jo sabia que no hi trobaria a ningú.
Es va quedar al vestíbul fins que va baixar?
Sí.
Hola.
Em pot dir si un tal Daniel Price s'allotja a l'habitació 837?
Ho sento, no podem compartir dades dels clients.
No, ja l'entenc, és que tinc una cita amb el Sr. Price.
Potser no m'ha sentit trucar a la porta.
Em sap greu. Pot trucar a l'habitació amb el telèfon intern.
D'acord. Almenys em pot dir si hi ha algú allotjat a l'habitació?
Gràcies.
Ara mateix no hi ha ningú allotjat a la 837.
Que la puc ajudar en alguna cosa més?
No, gràcies. Ja és molt el que ha fet.
Em vaig aixecar quan anava cap a la porta.
Però es va girar.
Em pot validar l'aparcament?
Bona nit.
Finalment, se'n va anar i jo la vaig seguir.
Què va fer després?
Tenia el cotxe aparcat just enfront.
Gràcies.
M'hi vaig ficar i vaig esperar que arribés el seu.
I la va seguir fins al seu pis?
Sí.
D'acord, inspector...
Sr. Haller, un moment.
Membres del jurat, disculpin. Acabem de començar,
però he d'abordar una qüestió i farem un breu recés.
Tornin a la sala de deliberacions i recordin els advertiments.
Lletrats, quedin-se amb el testimoni.
Senyor Bishop,
té advocat?
No.
Vol que interrompi el seu testimoni per parlar amb un advocat?
No, senyoria, vull continuar.
No he comès cap delicte.
N'està segur?
Sí, vull continuar testificant.
Agutzil?
Sr. Bishop, pot aixecar-se?
Porta arma?
Sí, així és.
Vull que la hi entregui a l'agutzil.
La custodiarà fins que acabi de testificar.
Senyor Bishop,
entregui l'arma a l'agutzil, si us plau.
Gràcies.
També duc una navalla, senyoria. Hi ha cap problema?
No és problema. Ja pot seure.
Ja pot fer entrar el jurat.
En Julian?
Està estable, però continua a l'UCI.
CISCO NOVETATS?
Membres del jurat, els agraeixo la paciència.
EN DE MARCO ES MOU.
Sr. Haller, pot procedir.
Gràcies, senyoria.
Sr. Bishop, fa uns minuts ha testificat que la nit de la mort de Gloria Dayton,
la va seguir des de l'hotel Roosevelt fins al seu bloc de pisos.
Què va passar després?
Quan hi vaig arribar,
vaig aparcar a la vorera d'enfront.
I vaig enviar l'adreça a l'agent De Marco.
Es va esperar que hi arribés?
Sí, però va tardar una estona.
Més d'una hora.
Mentre l'esperava, va veure a algú entrar a l'edifici?
Sí, entorn de les 22:45 hi va arribar Julian La Cosse.
Sí?
Soc en Julian. Obre'm.
Llavors no sabia qui era, així que no vaig fer gaire cas.
Va sortir al cap d'uns quinze minuts.
Quan hi va arribar l'agent De Marco?
Uns deu minuts després.
Em va preguntar si continuava dins i li vaig dir que, pel que sabia, sí.
Va entrar a l'edifici amb ell?
No, llavors me'n vaig anar.
Va veure com hi entrava?
- No vaig poder. - No va poder?
No va anar per la porta de davant per trucar a l'intèrfon.
Va anar pel costat de l'edifici i el vaig perdre de vista.
Sap per què va fer allò d'anar pel costat de l'edifici?
Objecció. Apel·la a l'especulació.
Senyoria, demano el seu parer al testimoni.
Denegada.
No ho sabia cert,
però hi havia una càmera
a la porta principal que es podia evitar anant pel costat.
I una hora més tard, Gloria Dayton estava morta, correcte?
Sí.
Sr. Bishop, li ho torno a preguntar.
Concebia d'alguna manera que Gloria Dayton pogués morir aquella nit?
No.
Si ho hagués sabut...
Què?
No ho sé.
No sé què hauria fet.
Li ho preguntaré d'una altra manera.
Què va creure que passaria quan va veure l'agent De Marco?
No ho sé.
Quan hi va arribar, li vaig preguntar què passava.
Li vaig dir...
Li vaig dir que no me'n volia saber res si li passava res a aquella noia.
Però ell em va dir...
Neil, només vull parlar amb ella, t'ho juro.
Sobre què? Me l'estic jugant.
Em va trucar fa una setmana des d'un número ocult.
- I què? - L'han citada a declarar en un cas civil.
Un puto advocat intenta excarcerar un cabró d'un càrtel.
Està histèrica...
només vull tranquil·litzar-la.
Ja saps què passa amb els delators, s'espanten de la pròpia ombra.
Escolta, no pateixis, d'acord?
Gràcies per l'ajuda.
No ho oblidaré.
Ara ves a casa a dormir.
Fas pena de collons.
I me'n vaig anar.
Després ja no sé què va passar.
Merda.
Sr. Bishop, voldria que aclarís una cosa.
Per què? Per què va fer tot allò per l'agent De Marco.
Perquè...
Perquè em tenia controlat.
Em tenia sotmès.
Què vol dir?
Fa deu anys, quan jo era inspector, vaig treballar en un doble homicidi.
Dos narcotraficants morts.
Sospitàvem que havia sigut el càrtel de Juárez.
Però estàvem estancats, no teníem cap pista.
I un dia se'm va acostar l'agent De Marco
i jo vaig cometre un error.
Hi ha persones
que pagarien molts diners perquè no es resolguin els assassinats.
Són només dos cabrons d'un cas que té totes les vies esgotades.
I amb els...
problemes familiars que tens,
podries gastar els diners en un bon advocat.
Hi surts guanyant per totes bandes.
Tu i tots.
Va acceptar els diners?
Sí.
El meu fill tenia només nou anys.
Necessitava son pare.
No el podria perdre.
La meva carrera a la policia ja anava de capa caiguda igualment.
Segur que se'n recorda.
I què va passar després?
Què vol, que li faci un puto dibuix?
Em tenia agafat, entén el que li dic? A partir d'aquell dia vaig ser un titella.
Allò de l'hotel? No va ser la primera vegada que em va utilitzar.
N'hi va haver d'altres. Moltes.
Em tractava com un dels seus delators.
Una última cosa, Sr. Bishop.
Li ha preguntat a l'agent De Marco què li va passar a Gloria Dayton?
Li vaig preguntar directament si l'havia morta,
perquè volia tenir la consciència tranquil·la.
Em va dir que, quan va entrar al pis, ja estava morta.
Em va dir que hi va calar foc
perquè no sabia si tenia coses que l'hi poguessin relacionar
i no volia que li esquitxés res.
El va creure?
Volia creure'l.
Permeti'm que li ho pregunti de nou.
El va creure?
No.
No el vaig creure.
Res més, senyoria.
Hòstia puta.
Diguin al meu fill que ho sento.
No!
Haller.
Ei, què fas aquí?
Estava buscant-te.
Estàs bé?
Què?
Parla amb mi, Mickey. Què et passa pel cap?
No ho sé.
- Potser vaig pressionar massa en Bishop. - No.
Vas fer el que tocava, i prou.
Duia amagada una segona arma. Ho tenia pensat abans de pujar a declarar.
- Jo vaig fer que declarés. - Ho havies de fer, Mickey.
Entre la policia i l'FBI hi ha molta merda.
Començo a pensar
que tenies raó en tot.
En què?
En que tot el sistema està podrit.
No et pots culpar per això.
Com el que em vas dir del cas Glass.
Què ha passat?
Pel que he sentit, la Vanessa està rebent per totes bandes.
L'advocat d'en Glass és un voltor.
No puc evitar desitjar que se la carregui,
però desitjo molt més veure l'Scott Glass tancat entre quatre parets.
Tot i que a en Suarez ja la hi bufa.
I això?
No ho saps?
Han nomenat jutge federal en Bob Cardone.
Ha acceptat i han fet en Suarez fiscal del districte.
Com acabes de dir, tot el sistema.
Bé, necessito arribar a casa. Demà tinc guàrdia de bon matí.
Gràcies per preocupar-te per mi.
Sempre.
Andy.
Caga't en el sistema.
Si vols l'Scott Glass entre quatre parets, tanca'l tu mateixa.
Mira qui s'ha despertat!
Com et trobes?
Fatal.
Però content.
Gràcies per les flors.
Ja veus.
Et diré una cosa que et posarà més content encara.
Han retirat els càrrecs oficialment.
Ets lliure, Julian.
Gràcies, Mickey.
Et dec la vida.
La hi deus als metges.
Podem posar algun recurs per tot el que li ha passat a en Julian?
Segurament li oferiran diners per compensar-ho,
però no crec que sigui una quantitat justa si no ho forcem.
Demandant-los?
Arribat el cas.
Ai, Mickey...
No crec que ho pugui fer.
No vull tornar a xafar un jutjat.
Cada cosa al seu temps.
Tu ara descansa. Jo m'ocupo de tota la resta.
D'acord.
- Ja està tot. - Sí.
Just m'estic traslladant ara.
D'acord, així ho faré.
Gràcies, senador. Cuidi's.
Tens un moment?
La veritat és que no.
Vaig a correcuita, com veus.
Només et robaré un segon.
Només vull dir-te que acabaré les guàrdies d'aquesta setmana, però no en faré més.
Si no vols que el teu primer acte oficial sigui perdre el cas Glass,
ja me'l pots tornar.
- Andrea, ja vas tenir... - Adam.
Soc la millor i ho saps.
Senyor fiscal del districte,
o em despatxa
o em torna el cas, perquè passo de merdes punitives.
Enhorabona.
Bon dia, Izzy.
Bon dia.
Estic fent els comptes mensuals i tenim molts clients amb retards.
I podem deixar de pagar als Road Saints?
Ai, ja m'estava acostumant a en Nick. Du una aigua amb gas boníssima.
No ho sé, fins que no localitzem en De Marco, mantinguem els Road Saints.
- Qui du retard? - En Sam Scales, per exemple.
No m'estranya.
Quant fa que no surt?
Ja hi era quan he arribat.
Està amb el cas d'en Julian.
S'ha pres molt a pit el que ha passat.
Li he dit que faci vacances, però diu que, si en fa, potser no torna.
Mare meva.
En Cisco està amb una cosa que li va dur l'Andrea, però potser no és prou.
Feia molt de temps que no el veia tan malament.
Des de l'accident.
Potser el duc a les reunions.
No ho sé.
Ha de trencar aquesta roda d'alguna manera.
Ei, nois.
Hola?
Que hi ha algú?
Pare?
Hayley? No passa res, és la meva filla.
Amor, què fas aquí?
T'he trobat molt a faltar.
No més que jo.
Estàs bé?
Jo sí, i tu?
La mare m'ha dit que han atacat el teu client i que és innocent,
i he llegit que busquen un agent de Control de Drogues, quina puta merda.
Sí, així va la cosa.
Perdona'm, pare,
per com t'he tractat.
Continuo trista per l'Eddie, però no va ser culpa teva.
Vine.
No m'has de demanar perdó per res.
M'alegro de tornar a tenir-te prop.
I t'alegrarà saber que estic pensant deixar-ho.
Deixar-ho?
Sí, no...
No sé si puc continuar, Hayley.
El sistema no canviarà.
No tinc estómac per continuar enfrontant-m'hi.
No ho pots deixar.
Com que no? Odies el que faig.
No, pare, has salvat una persona innocent.
Què més vols?
El sistema no funcionarà sense algú que el forci.
Això és un canvi radical.
Inclús estic pensant de seguir els teus passos.
L'orientador m'ha dit que tinc nota per entrar a una bona uni.
Puc començar amb cursos introductoris a la tardor.
Classes a la uni ja?
Sí, quedarà molt bé a l'expedient.
Potser així puc entrar a una bona facultat de Dret.
Filla, tu ets superintel·ligent.
Estic 100 % segur que entraràs a la facultat que voldràs.
Però podem deixar el futur de banda? T'he trobat molt a faltar.
Vull que m'expliquis com et va tot i em moro de fam.
Guai, he dut menjar tailandès.
Els nostres plats preferits, així podem allargar i posar-nos al dia.
T'he de dir una cosa.
El què?
Crec que vull ser fiscal.
Vaja...
- Tindrem problemes. - Ja ho sé.
Vaig a buscar plats. Ara torno.
QUATRE MESOS DESPRÉS
Amb aquesta informació, he pogut relacionar la cocaïna
que Neil Bishop i l'agent James De Marco van col·locar a la casa de Peter Sterghos
amb la cocaïna que Amber Dell,
una coneguda col·laboradora de l'agent De Marco, va intentar vendre'm.
També la vaig poder relacionar amb la cocaïna amb fentanil
per què van empresonar Lalo Vasquez,
que és el pres que va apunyalar el Sr. La Cosse a la presó.
I com ho va poder relacionar tot?
En tots tres casos,
la cocaïna era en les mateixes bosses amb un logo d'una estrella blava.
Quina importància té?
Aquesta estrella blava la utilitzen exclusivament
els grups dependents del càrtel de Juárez,
el mateix càrtel responsable del doble homicidi
la investigació del qual De Marco va aturar subornant Neil Bishop.
Després d'investigar-hi una mica,
vaig descobrir que l'agent De Marco tenia molt d'èxit
processant casos relacionats amb el càrtel de Tijuana,
però que no n'havia processat cap
contra ni un sol membre del càrtel de Juárez.
Cap ni un.
Gràcies, Sr. Wojciechowski.
Ens ha donat molta feina, Sr. Haller.
Contactarem amb vostè quan ho hàgim pogut pair tot.
Espera'm fora.
Per què no ens deixem d'històries, eh?
El que li va passar al meu client és culpa vostra, de tots.
Espera un moment, Haller.
- Estàs fent una acusació molt greu. - No, Adam, és un fet.
Molt fets en realitat.
Te'n diré un.
En James De Marco, un agent condecorat,
en realitat treballava per al càrtel més sanguinari de Mèxic.
Per això havia d'engarjolar l'Hector Moya, el capo d'un càrtel rival,
i va utilitzar la Gloria Dayton.
I la va matar quan ella el va amenaçar de parlar.
No va ser un cas de corrupció, això ve de dècades.
Tampoc va ser cosa de Control de Drogues.
L'investigador del fiscal era un titella d'en De Marco,
tot des que treballava a la policia de Los Angeles.
I quan tot s'ensorrava, va intentar matar el meu client,
davant dels nassos del xèrif.
Tot en aquest cas és vergonyós.
Des de l'inici.
Dubto que algú trobi en James De Marco.
A Control de Drogues no mouran un dit, fa massa nosa.
Millor tirar terra damunt.
És a dir, que ningú pagarà mai per l'assassinat de la Gloria Dayton
ni pel del meu xòfer, l'Eddie Rojas, ni per ves a saber quants crims més.
Però vosaltres,
tots vosaltres, ho pagareu.
Perquè jo us ho faré pagar.
La cosa és
que no volia dur aquest cas als tribunals.
Dubtava si podria fer-ho després de tot, però ara...
Ara me'n moro de ganes.
I, si creuen que el meu client està demanant molts diners,
esperin.
Esperin i veuran el que li dona un jurat. Ja saben on soc.
- Gràcies, Jess. - De res.
Què li passa a la clienta nova?
Recordes el tio que es creia que l'Eddie era el guardacotxes?
Aquell imbècil?
Doncs no en saps ni la meitat. La dona se'n vol divorciar
i ell ha quedat amb tots els advocats de família de la ciutat per fotre-la.
Ara no la poden atendre per conflicte d'interessos i ha vingut.
Ara fem divorcis?
I no pateixi, que la casa de la platja serà per a vostè.
Que es quedi ell el Lamborghini.
Tant de bo es mati amb ell mentre jo bec margarites a Malibu.
Ja ho crec.
- Estem en contacte. - D'acord.
El marit està podrit de diners i el penso deixar pelat.
Aquesta mirada em fa por.
Bon dia a tothom.
Ei, bon dia, Mick.
Què passa, Izzy?
Què passa?
Estàs bé?
NÚMERO OCULT
Sí?
Senyor Haller.
Ha rebut el meu regal?
Sí.
L'agent De Marco ja no donarà problemes.
A cap dels dos.
Ja ho veig, i els teus rivals de Juárez per a qui treballava?
Deixi-me'ls a mi.
Confiï en mi.
Els donaré tants problemes que no tindran temps de preocupar-se per vostè.
Espero no tornar-te a veure.
Gràcies per la seva ajuda, Sr. Haller.
Cuidi's.
Qui era?
Doncs crec que ja podem deixar de pagar als Road Saints.
Perdoneu.
- Què? - Comprova el correu.
Crec que a tu i al teu client us satisfarà la xifra.
Ja tens el que volies, Haller.
- Ah, sí? De veritat? - Diguem que el sistema no pot parar.
Ja ens veurem.
RE: NEGOCIACIONS D'ACORD AMB JULIAN LA COSSE
Mickey, penses dir-nos què passa?
El que passa és que hem guanyat.
Hòstia puta!
Això són molts zeros.
Sabeu què? Agafem-nos lliure el que queda de dia.
És veritat.
- Què t'ha dit en Julian en trucar-li? - Li ha caigut el mòbil.
Després m'ha dit que pensaven comprar-se una autocaravana.
Cadascú té un somni.
El meu és aigua a pressió i clor.
Doncs potser es pot fer realitat, perquè tots rebreu un plus.
Que bé.
Gràcies, Mick, que generós.
Que va, home. Us ho mereixeu.
Donaré part dels diners a la mare de l'Eddie, l'Esperanza. Li vindrà bé.
I et faré cas.
Canviaràs de vida completament?
No, me'n vaig de vacances.
Aniré a Palm Springs al campionat de tenis del cap de setmana
i, després, potser me'n vaig a Baixa Califòrnia un temps.
Ja no ho penses deixar, no?
Ni de bon tros, però necessito un temps per recarregar piles,
així que t'hauràs d'encarregar de l'empresa mentre no hi soc.
Ja m'he posat en marxa.
Tinc algunes vistes programades, judicis de trànsit
i el divorci dels Schwartz va de perles.
No mola que em molin els divorcis?
Tranqui, només els dels imbècils.
Agafa els casos que vulguis, però no facis res que no fes jo.
O sigui, que ho puc fer quasi tot.
Va, de veritat, per en Julian.
- Per en Julian. - Per en Julian.
I pels déus de la culpabilitat.
El jurat no.
Els que portem a l'esquena.
Pels déus de la culpabilitat.
- I ara a menjar! - Que bo!
- Si em confons, la cagues. - És fruita de la passió?
Així és la Lorna.
Bé, me n'he d'anar.
Quedeu-vos el que vulgueu i carregueu-m'ho a la targeta.
Ens veiem d'aquí a una setmana o així.
Divertiu-vos, us estimo.
- Adeu. - Adeu, Mick.
Carnet, permís i rebut de l'assegurança, si us plau.
De seguida, agent Collins, però puc preguntar per què m'ha fet parar?
No superava la velocitat màxima i els semàfors estaven en verd.
Carnet, permís i assegurança.
És clar.
Em pot dir quin és el motiu?
Baixi del vehicle, senyor.
Au, va, de veritat?
Baixi del vehicle, si us plau.
Vinga.
Perquè ho sàpiga, fa tres anys que no bec.
Pot fer-me bufar si vol.
Bé per vostè. Vagi a la part de darrere.
Vol que faci equilibris o que compti enrere?
- Soc advocat, conec els trucs. - Aquí va bé.
Veu per què l'he parat?
No porta matrícula.
Me cago en l'ou.
Doncs resulta que he aparcat al centre i algú me la deu haver arrencat.
Disculpi, agent. Si vol, multi'm per no dur matrícula.
Senyor! Aturi's ara mateix!
Què?
Això és sang?
- Com? - Acosti's.
- Sang? Però què diu? - Acosti's.
Obri el maleter.
No.
Multi'm per la matrícula, però no penso obrir el maleter.
- No té causa suficient. - Queda arrestat.
- Per què? - Quiet, ajunti les mans.
No pot... Però què fa?
No ha sentit que soc advocat, veritat?
El duré aquí per la seguretat de tots dos i l'asseuré...
aquí, al costat del cotxe patrulla.
Quiet aquí, no es mogui.
Sap que no pot obrir el maleter.
No sap si és sang ni si surt del cotxe.
És igual, potser simplement era aquí.
Eh! No pot fer això!
- Vinga, aixequi's. - Content?
Ja li ho he dit, només hi ha la roda de...
BASAT EN LES NOVEL·LES DE MICHAEL CONNELLY
Subtítols: Tòfol Cabeza Cáceres